PATVIRTINTA

 Jonavos pradinės mokyklos

 direktoriaus 2017 m. vasario 28 d.

 įsakymu Nr.V1-29

**JONAVOS PRADINĖS MOKYKLOS**

**specialiojo pedagogo PAREIGYBĖS APRAŠYMAS**

**I SKYRIUS**

**PAREIGYBĖ**

1. Jonavos pradinės mokyklos specialiojo pedagogo (toliau – specialusis pedagogas) pareigybė yra priskiriama specialistų grupei.

2. Pareigybės lygis – A2.

3. Pareigybės pavadinimas – **specialusis pedagogas**;

3. Pareigybės paskirtis – didinti mokinių, turinčių specialiųjų ugdymosi poreikių (intelekto sutrikimų, specifinių pažinimo sutrikimų, emocijų, elgesio ir socialinės raidos sutrikimų, judesio ir padėties sutrikimų, lėtinių somatinių ir neurologinių sutrikimų, kompleksinių sutrikimų ir ribotą intelektą, taip pat kochlearinių implantų naudotojams ir kt.), ugdymosi veiksmingumą

4. Mokyklos specialusis pedagogas dirba vadovaudamasis Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teisės aktais, kitais specialųjį ugdymą reglamentuojančiais teisės aktais, mokyklos nuostatais, mokyklos darbo tvarkos taisyklėmis bei pareigybės aprašymu.

**II SKYRIUS**

 **SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Mokyklos specialusis pedagogas turi atitikti šiuos reikalavimus:

5.1. turėti aukštąjį universitetinį ar jam prilygintą išsilavinimą ir specialiojo pedagogo, profesinę kvalifikaciją;

5.3. taikyti palankios ugdymosi aplinkos specialiųjų ugdymosi poreikių turintiems ugdytiniams kūrimo principus;

išmanyti pedagoginio vertinimo metodikas, gebėti atlikti pedagoginį mokinių vertinimą, nustatyti jų žinių, mokėjimų, įgūdžių, gebėjimų lygį ir jų atitikimą ugdymo programoms bei įvertinti specialiuosius ugdymosi poreikius;

Specialiąją pedagoginę pagalbą specialiųjų poreikių turintiems mokiniams, mokomiems visiško integravimo būdu, teikia pamokų metu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4.Specialusis pedagogas vykdo šias funkcijas:

4.1. atlieka pedagoginį mokinių vertinimą, nustato mokinių žinių, mokėjimų, įgūdžių, gebėjimų lygį ir jų atitikimą ugdymo programoms bei įvertina pažangą;

rengia sutrikusių funkcijų lavinimo individualiąsias, pogrupines ir grupines programas

 4.2. bendradarbiaudamas su mokytojais, specialiųjų poreikių mokinių tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, mokyklą aptarnaujančios pedagoginės psichologinės tarnybos specialistais, numato ugdymo tikslus ir uždavinius bei jų pasiekimo būdus ir metodus;

4.3. padeda specialiųjų poreikių mokiniams įsisavinti ugdymo turinį ir lavina jų sutrikusias funkcijas, atsižvelgdamas į kiekvieno specialiųjų poreikių mokinio gebėjimus, ugdymosi galimybes, mokymosi ypatumus;

4.6. atsižvelgdamas į individualius ugdytinio specialiuosius poreikius parenka veiksmingas mokymosi priemones;

4.5. teikia metodinę pagalbą mokytojams, specialiųjų poreikių mokinių tėvams (globėjams, rūpintojams) ir kitiems asmenims, tiesiogiai dalyvaujantiems ugdymo procese, konsultuoja juos specialiųjų ugdymosi poreikių mokinių ugdymo klausimais;

4.7. tvarko ir pildo savo darbo dokumentus; du kartus per metus rašo darbo ataskaitą, kurią pateikia mokyklos direktoriui;

4.8. dalyvauja mokyklos vaiko gerovės komisijos veikloje;

4.9. dalyvauja mokyklos savivaldos institucijų veikloje, projektinio darbo grupių veikloje;

4.10. dalyvauja rajono logpedų ir specialiųjų pedagogų metodinio būrelio veikloje.

5. Tobulėja profesiškai: mokosi savarankiškai, formaliose ir neformaliose studijose, praktiškai semiasi ir dalijasi gerąja patirtimi su kolegomis mokyklos, rajono, šalies, tarptautiniu lygmeniu, dalyvauja mokyklos organizuojamuose kvalifikacijos tobulinimo ir kituose renginiuose, taiko savo darbe specialiosios pedagogikos naujoves.

6. Pagal mokyklos vadovo patvirtintą tvarkaraštį dirba specialiojo ugdymo kabinete ar klasėje;

**IV SKYRIUS**

**ATSAKOMYBĖ**

7. Specialusis pedagogas atsako už:

7.1. kokybišką savo funkcijų vykdymą, korektišką gautų dokumentų panaudojimą, turimos informacijos konfidencialumą ir specialiųjų poreikių mokinių saugumą, sveikatą ir gyvybę savo darbo metu;

7.2.patikėtą mokyklos turto valdymą, naudojimą;

8. Mokyklos specialusis pedagogas už jam deleguotų funkcijų nevykdymą atsako Lietuvos respublikos teisės aktų nustatyta tvarka.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Susipažinau ir sutinku

|  |  |  |  |  |
| --- | --- | --- | --- | --- |
|  |  |  |  |  |
| (Data) |  | (Parašas) |  | (Vardas, pavardė) |